cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.240
title: ปัจจัยที่มีผลต่อการเลือกซื้อบ้านน็อคดาวน์ของคนในจังหวัดชลบุรี

description: งานวิจัยฉบับนี้จัดทำเพื่อพิจารณาว่าปัจจัยที่ส่งผลการตัดสินใจเลือกซื้อบ้านน็อคดาวน์ของคนที่อาศัยในเขตจังหวัดชลบุรี โดยมีกรอบแนวคิดเพื่อศึกษาพฤติกรรมและปัจจัยที่มีอิทธิพลต่อการเลือกสำหรับการเลือกซื้อบ้านน็อคดาวน์ของผู้ต้องการซื้อและสนใจ พร้อมทั้งศึกษาปัจจัยด้านประชากรศาสตร์ที่ส่งผลต่อการพิจารณาตัดสินใจเลือกบ้านน็อคดาวน์ของประชากร และระบุปัจจัยส่วนประสมทางการตลาด (7Ps) ที่มีอิทธิพลต่อการตัดสินใจเลือกซื้อบ้านน็อคดาวน์ของประชากรภายในจังหวัดชลบุรี โดยกลุ่มตัวอย่างที่จะทำแบบสอบถามหาจาก การคำนวณสูตรจำนวนกลุ่มตัวอย่างของ Taro Yamane โดยมีกลุ่มประชากรมากกว่า 100,000 คนโดยได้กำหนดระดับความเชื่อมั่นที่ร้อยละ 95 โดยมีการกำหนดกลุ่มตัวอย่างในครั้งนี้เท่ากับ 400 ตัวอย่าง และใช้การวิเคราะห์จากเครื่องมือทางสถิติ ค่าร้อยละ ค่าเฉลี่ย รวมทั้งค่าเบี่ยงเบนมาตรฐานโดยการใช้ ONE-WAY ANOVA หากพบว่า มีนัยสำคัญทางสถิติจะทดสอบรายคู่ด้วยการเปรียบเทียบวิธีฟิชเชอร์ (Fisher’s LSD Procedure) สำหรับทดสอบสมมติฐาน และการวิเคราะห์การถดถอยเชิงเส้นแบบพหุคูณ (Multiple Linear Regression Analysis) เพื่อหาสมการที่เกี่ยวข้องต่อไปผลการวิจัยพบว่า ลักษณะทางประชากรศาสตร์และพฤติกรรมของผู้ซื้อที่อยู่อาศัยในจังหวัดสระบุรี มีดังนี้ เป็นเพศชายร้อยละ 54.56 ส่วนใหญ่อยู่ในช่วงอายุ 21-30 ปี คิดเป็นร้อยละ 52.58 สถานภาพโสด คิดเป็นร้อยละ 51.59 จบการศึกษาระดับปริญญาตรี คิดเป็นร้อยละ 61.11 อาชีพพนักงานบริษัทเอกชน คิดเป็นร้อยละ 48.02 รายได้เฉลี่ยต่อเดือนอยู่ที่ 10,000-20,000 บาท คิดเป็นร้อยละ 29.4 รายรับครัวเรือนเฉลี่ยต่อเดือนอยู่ที่ 20,001-30,000 บาท ซึ่งเป็นค่าร้อยละ 63.69 วัตถุประสงค์ในการเลือกซื้อที่อยู่เพื่อใช้สำหรับอยู่อาศัยเอง คิดเป็นสัดส่วนร้อยละ 81.75 ขนาดพื้นที่ใช้สอย 30-50 ตารางเมตร คิดเป็นร้อยละ 61.71 ประเภทที่ต้องการซื้อเป็นแบบบ้านเดี่ยว 2 ชั้น คิดเป็นร้อยละ 60.91 ในระดับราคา 1,000,000-2,000,000 บาท คิดเป็นร้อยละ 32.74 บุคคลที่มีอิทธิพลต่อการตัดสินใจมากที่สุด คือ ครอบครัว รองลงมาจะเป็นตัวเอง คิดเป็นร้อยละ 56.75 และ 24.40 ตามลำดับ สื่อที่ผู้บริโภคใช้ในการค้นหาข้อมูลเกี่ยวกับบ้านน็อคดาวน์ คือ อินเทอร์เน็ต คิดเป็นร้อยละ 76.79 โดยปัจจัยด้านประชากรศาสตร์มีอิทธิพลต่อการพิจารณาเลือกซื้อบ้านน็อคดาวน์มากที่สุด คือ ด้านอายุ สถานภาพและรายได้ครัวเรือนเฉลี่ยต่อเดือน และอำเภอที่ผู้สนใจจะไปพิจารณาบ้านน็อคดาวน์มากที่สุด คืออำเภอศรีราชา คิดเป็นร้อยละ 28.17 และปัจจัยส่วนประสมทางการตลาด 7Ps ที่ส่งผลต่อการตัดสินใจเลือกซื้อบ้านน็อคดาวน์ของคนในจังหวัดชลบุรี คือ ด้านผลิตภัณฑ์ โดยผู้บริโภคให้ความสำคัญกับโครงสร้างแข็งแรง คุณภาพของวัสดุที่ใช้ในการก่อสร้างที่ดีเหมาะสมกับราคา และพื้นที่ใช้สอยของบ้านตรงตามความต้องการแนวโน้มความต้องการซื้อที่อยู่อาศัยที่เพิ่มขึ้น ทาให้ผู้ประกอบการอสังหาริมทรัพย์พัฒนาโครงการใหม่ๆ ออกมาหลากหลายโครงการเพื่อเป็นตัวเลือก โดยนำเสนอทั้งด้านรูปลักษณ์โครงการ สถานที่ตั้ง สิ่งอำนวยความสะดวก ฯลฯ ให้ตรงกับความต้องการของลูกค้ามากที่สุด เมื่อลูกค้าได้ตัดสินใจซื้อที่อยู่อาศัยใดๆ ไปแล้วถือว่าโครงการนั้นตอบสนองความต้องการของลูกค้าได้ แต่ในความเป็นจริงยังมีสิ่งที่ตามมา คือ ความรู้สึกหลังการตัดสินใจซื้อ ซึ่งเป็นไปได้ทั้งความพึงพอใจและไม่พึงพอใจ ซึ่งความรู้สึกนั้นจะมีผลต่อพฤติกรรมหลังการซื้อของลูกค้าต่อไป เช่น การบอกต่อถึงประสบการณ์ที่ได้รับ หรือการตัดสินใจซื้อซ้ำ เป็นต้น
DOI: 10.14457/tu.the.2023.241
title: ปัจจัยที่มีอิทธิพลต่อการตัดสินใจลงทุนในตลาดหลักทรัพย์แห่งประเทศไทยในภาวะที่อัตราดอกเบี้ยสูงขึ้นอย่างต่อเนื่อง

description: การวิจัยครั้งนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจลงทุนในตลาดหลักทรัพย์แห่งประเทศไทยในภาวะที่อัตราดอกเบี้ยสูงขึ้นอย่างต่อเนื่อง มีวัตถุปประสงค์เพื่อศึกษาปัจจัยที่มีอิทธิพลต่อการตัดสินใจลงทุนในตลาดหลักทรัพย์แห่งประเทศไทยในภาวะที่อัตราดอกเบี้ยสูงขึ้นอย่างต่อเนื่อง และเสนอแนะแนวทางการสร้างกลยุทธ์ให้กับหน่วยงานที่เกี่ยวข้องกับตลาดหลักทรัพย์แห่งประเทศไทย ในการเสริมสร้างความเชื่อมั่นและดึงดูดนักลงทุนให้เข้ามาลงทุนในตลาดหลักทรัพย์เพิ่มมากขึ้น ส่งผลให้มีเม็ดเงินหมุนเวียนในระบบเศรษฐกิจมากขึ้น ช่วยสนับสนุนการระดมทุนและการเติบโตของภาคธุรกิจ ซึ่งจะเป็นปัจจัยสำคัญในการขับเคลื่อนเศรษฐกิจของประเทศให้เติบโตอย่างมั่นคงและยั่งยืนต่อไปผู้วิจัยได้ทำการเก็บรวบรวมข้อมูลจากแบบสอบถามกลุ่มตัวอย่างนักลงทุน จำนวน 345 คน วิเคราะห์ข้อมูลด้วยสถิติเชิงพรรณนาและการวิเคราะห์องค์ประกอบเชิงสำรวจ โดยกลุ่มตัวอย่างส่วนใหญ่ของงานวิจัยนี้เป็นเพศชาย ร้อยละ 57 มีช่วงอายุ 18-34 ปี มากที่สุด คิดเป็นร้อยละ 41 สถานภาพส่วนใหญ่มีสถานะโสด ร้อยละ 61 ระดับการศึกษาส่วนใหญ่จบปริญญาตรีหรือเทียบเท่า คิดเป็นร้อยละ 60 ประกอบอาชีพพนักงานบริษัทเอกชนมากที่สุด ร้อยละ 50 และส่วนใหญ่มีรายได้มากกว่า 80,000 บาทต่อเดือน สำหรับลักษณะการลงทุน กลุ่มตัวอย่างส่วนใหญ่มีประสบการณ์การลงทุนมากกว่า 5 ปี คิดเป็นร้อยละ 35 และเป็นนักลงทุนระยะยาวมากที่สุด ร้อยละ 47 ผลการวิเคราะห์ข้อมูลด้วยสถิติเชิงพรรณนา พบว่าปัจจัยที่มีอิทธิพลต่อการตัดสินใจลงทุนในตลาดหลักทรัพย์แห่งประเทศในภาวะอัตราดอกเบี้ยสูงขึ้นอย่างต่อเนื่อง มากที่สุด 5 อันดับแรก ได้แก่ ผลตอบแทนจากหลักทรัพย์ ระดับความเสี่ยง ผลการดำเนินงานของบริษัท การเติบโตของอุตสาหกรรม และการเคลื่อนไหวของราคาหลักทรัพย์ในอดีต นอกจากนี้ ผลการวิเคราะห์องค์ประกอบเชิงสำรวจ (Exploratory Factor Analysis: EFA) พบว่า ปัจจัยที่มีอิทธิพลต่อการตัดสินใจลงทุนในตลาดหลักทรัพย์แห่งประเทศในภาวะอัตราดอกเบี้ยสูงขึ้นอย่างต่อเนื่อง สามารถสกัดและจัดกลุ่มปัจจัยได้ 8 ปัจจัย ประกอบด้วย ปัจจัยด้านสภาพแวดล้อมทางเศรษฐกิจและการเมือง ปัจจัยเชิงปริมาณ ปัจจัยด้านคำแนะนำการลงทุน ปัจจัยเชิงคุณภาพบริษัทและอุตสาหกรรม ปัจจัยเชิงเทคนิค ปัจจัยด้านข้อมูลข่าวสาร ปัจจัยด้านผลตอบแทนและความเสี่ยง และปัจจัยด้านแรงจูงใจในการลงทุน
DOI: 10.14457/tu.the.2023.242
title: การศึกษาพฤติกรรมการตัดสินใจซื้อคอร์สเรียนออนไลน์บนแอปพลิเคชันขายสินค้าออนไลน์ของพนักงานบริษัทที่เพิ่งเริ่มทํางานในเขตกรุงเทพมหานคร

description: งานวิจัยนี้มีวัตถุประสงค์เพื่อศึกษาถึงพฤติกรรมที่มีผลต่อการตัดสินใจเลือกซื้อคอร์สเรียนออนไลน์บนแอปพลิเคชันขายสินค้าออนไลน์และเสนอแนวทางในพัฒนากลยุทธ์ทางธุรกิจ ด้านคอร์สเรียนออนไลน์และแอปพลิเคชันขายสินค้าออนไลน์ในการศึกษาครั้งนี้ใช้ระเบียบวิธีวิจัยเชิงปริมาณ โดยทําการศึกษาจากลุ่มตัวอย่างที่เป็นพนักงานบริษัทที่เพิ่งเริ่มทํางาน จํานวน411 คน ผลการวิจัยพบว่า กลุ่มตัวอย่างส่วนใหญ่มีปัญหาในการจัดสรรเวลาเรียนแบบออฟไลน์ทําให้ตัดสินใจซื้อคอร์สเรียนออนไลน์ได้ง่ายขึ้น โดยจะไม่ได้รับการสนับสนุนค่าใช้จ่ายจากหน่วยงานที่ทํางานอยู่ มีเป้าหมายหลักในการเรียนออนไลน์คือเกี่ยวข้องกับการทํางานและเพื่อการวางแผนการเปลี่ยนงานในอนาคต คอร์ส เรียนที่เป็นที่นิยมจากกลุ่มตัวอย่างนั้นได้แก่ คอร์สเรียนภาษาอื่นๆ ที่ ไม่ใช่ภาษาอังกฤษและรองลงมาคือคอร์สเรียนภาษาอังกฤษ ซึ่งสามารถกล่าวได้ว่าคอร์ส เรียนด้านภาษาเป็นคอร์สเรียนที่มีความต้องการอย่างมากในปัจจุบัน ส่วนอาจารย์ผู้สอน หรือ Influencer ที่เป็นผู้สอนในคอร์สเรียนนั้นจะเป็นที่รู้จักก่อนที่เลือกซื้อคอร์สเรียน และจะพิจารณาจากรีวิวของผู้ใช้บริการท่านอื่นและคอร์สที่มีชื่อเสียงและเป็นที่รู้จักเป็นส่วนใหญ่ก่อนตัดสินใจซื้อคอร์สนั้นๆ หากคอร์สเรียนมีประกาศนียบัตรหลังจากเรียนจบและมีหนังสือหรือเอกสารประกอบการเรียนให้ก็จะมีส่วนกระตุ้นให้ตัดสินใจซื้อคอร์ส เรียนมากขึ้นด้วย อีกทั้งกลุ่มตัวอย่างยังให้ข้อมูลว่าการติดต่อหรือแชทไปสอบถามรายละเอียดเพิ่มเติมของคอร์สเรียนนั้นยังมีความจําเป็น สําหรับท่านที่มีประสบการณ์การเรียนคอร์สออนไลน์มาแล้วนั้นยให้ข้อมูลว่าคอร์สเรียนออนไลน์สามารถนําไปประยุกต์ใช้และแก้ปัญหาเกี่ยวกับงานได้และนําไป วางแผนด้านอาชีพและงานในอนาคตและระดับการตัดสินใจที่มีผลต่อการซื้อคอร์สเรียนออนไลน์บนแอปพลิเคชันขาย สินค้าออนไลน์ด้านผลิตภัณฑ์พบว่า คอร์สเรียนที่ซื้อผ่านแอปพลิเคชันตรงตามความต้องการ และคอร์สเรียนออนไลน์มีขั้นตอนใน การเข้าเรียนง่ายและสะดวก แอปพลิเคชันสามารถเลือกรูปแบบ การชําระเงินได้และผู้ใช้สามารถเปรียบเทียบราคาคอร์สเรียนแต่ละคอร์ส ที่มีเนื้อหาเดียวกันได้แอปพลิเคชันที่ขายคอร์สเรียนออนไลน์มีขั้นตอนการซื้อง่ายไม่ซับซ้อน และหากคอร์สเรียนและแอปพลิเคชันนั้นๆ มีรีวิวจากผู้ซื้อที่น่าเชื่อถือได้เป็นสิ่งที่มีผลมากต่อการตัดสินใจซื้อผลการเสนอแนะแนวทางในพัฒนากลยุทธ์ทางธุรกิจ ด้านคอร์สเรียนออนไลน์และแอปพลิเคชันขายสินค้าออนไลน์ในรูปแบบโมเดลธุรกิจ (Business Model Canvas) เพื่อวางกลยุทธ์ธุรกิจให้เห็นภาพรวม และวิเคราะห์การตลาด รวมถึงสินค้าและให้บริการ ลูกค้าที่เป็นพนักงานบริษัทที่เพิ่งเริมทํางาน ส่งมอบคุณค่าจากคอร์สเรียนออนไลน์ที่มีคุณภาพ อัพเดตเนื้อหาที่ทันสมัยช่องทางการติดต่อสื่อสารกับลูกค้ามีหลากหลายในสังคมออนไลน์และสามารถแก้ปัญหาในการใช้งานได้อย่างรวดเร็ว รวมถึงมีคอร์สเรียนให้ตอบโจทย์ความต้องการ มีการสร้างระบบสมาชิก มีความสัมพันธ์อันดีกับพันธมิตรทางธุรกิจ เช่น ผู้ออกแบบคอร์สเรียนออนไลน์สถาบันการศึกษา ธนาคารผู้ให้บริการรับชําระเงิน อาจารย์ผู้สอน เป็นต้น และให้ความสําคัญในเรื่องการบริหารจัดการต้นทุนทางธุรกิจอีกด้วย
DOI: 10.14457/tu.the.2023.243
title: ประสบการณ์และบทบาทของเภสัชกรชุมชนในการเข้าร่วมโครงการบริการดูแลอาการเจ็บป่วยเล็กน้อยสำหรับสิทธิหลักประกันสุขภาพแห่งชาติในร้านยาเขตกรุงเทพมหานคร

description: โครงการบริการดูแลอาการเจ็บป่วยเล็กน้อย สำหรับสิทธิหลักประกันสุขภาพแห่งชาติ ภายใต้สำนักงานหลักประกันสุขภาพแห่งชาติ เป็นการขยายบทบาทของเภสัชกรชุมชนในการให้การบริการผู้ป่วยในร้านขายยา ปัจจุบันยังขาดการศึกษาที่เกี่ยวกับประสบการณ์และบทบาทของเภสัชกรที่เข้าร่วมโครงการนี้ งานวิจัยนี้มีวัตถุประสงค์เพื่อศึกษาประสบการณ์และบทบาทของเภสัชกรชุมชนในการเข้าร่วมโครงการบริการดูแลอาการเจ็บป่วยเล็กน้อย สำหรับสิทธิหลักประกันสุขภาพแห่งชาติในร้านยาเขตกรุงเทพมหานคร ผู้วิจัยใช้วิธีการศึกษาเชิงคุณภาพ (Qualitative Research) โดยการเก็บรวบรวมข้อมูลจากการสัมภาษณ์เชิงลึก (In-dept Interview) ในลักษณะคำถามปลายเปิด และแนวทางการสัมภาษณ์แบบกึ่งโครงสร้าง (Semi-structured Interview) จากกลุ่มตัวอย่าง 2 กลุ่ม คือ กลุ่มผู้ให้ข้อมูลหลัก ได้แก่ 1) เภสัชกรที่เป็นเจ้าของกิจการร้านยาและเป็นผู้ปฏิบัติงานประจำร้านยาชุมชนอบอุ่นที่เข้าร่วมโครงการบริการดูแลอาการเจ็บป่วยเล็กน้อย ในกรุงเทพมหานคร จำนวน 6 คน 2) เภสัชกรที่เป็นลูกจ้างประจำที่ปฏิบัติงานในร้านยาชุมชนอบอุ่นที่เข้าร่วมโครงการบริการดูแลอาการเจ็บป่วยเล็กน้อย ใoกรุงเทพมหานคร จำนวน 6 คน และกลุ่มผู้ให้ข้อมูลรอง ได้แก่ ผู้เชี่ยวชาญจากคณะกรรมการสภาเภสัชกรรม คณะกรรมการสมาคมเภสัชกรรมชุมชน และคณะกรรมการหลักประกันสุขภาพแห่งชาติ จำนวน 3 คน โดยข้อมูลที่ได้จากการสัมภาษณ์จะถูกวิเคราะห์ด้วยวิธี การหาแก่นสาระสำคัญ (Thematic Analysis)ผลการศึกษาพบว่า โครงการดังกล่าวสร้างความท้าทายสำหรับเภสัชกรชุมชน ใน 3 มิติได้แก่ 1) ความท้าทายในการสื่อสาร 2) การปฏิบัติงานด้วยความเป็นมืออาชีพ และ 3) การเรียนรู้ระบบ ซึ่งจากการปฏิบัติงานของเภสัชกรพบประเด็นปัญหาสำคัญ คือ ความไม่เข้าใจในข้อกำหนดของโครงการ ซึ่งส่งผลกระทบต่อสุขภาพจิต ในขณะเดียวกันเมื่อเภสัชกรสามารถที่จะแก้ไขปัญหาและผ่านความท้าทายได้ นำไปสู่โอกาสในการบริหารธุรกิจร้านยา และการแสดงบทบาทในวิชาชีพเภสัชกรรมชุมชน โดยผู้วิจัยพบว่าเกิดบทบาทใหม่ที่แตกต่างจากเดิม ซึ่งเกิดจากนโยบายของโครงการ ได้แก่ บทบาทผู้ติดตามผลการรักษา บทบาทผู้จัดทำประวัติการรักษา และ บทบาทผู้ตรวจสอบสิทธิ์การรักษา
DOI: 10.14457/tu.the.2023.244
title: แนวทางการพัฒนากลยุทธ์การนำเสนอข้อมูลทางสุขภาพผ่านสื่อสังคมออนไลน์ในจังหวัดภูเก็ต

description: งานวิจัยนี้มีวัตถุประสงค์ 1) เพื่อศึกษาพฤติกรรมการแสวงหาข้อมูลทางสุขภาพผ่านสื่อสังคมออนไลน์ในพื้นที่จังหวัดภูเก็ต 2) เพื่อศึกษาอิทธิพลจากการสื่อสารการตลาดผ่านสื่อสังคมออนไลน์ในการเผยแพร่ข้อมูลทางสุขภาพที่มีผลต่อการเลือกแสวงหาข้อมูลทางสุขภาพ 3) เพื่อเสนอแนะแนวทางในการออกแบบกลยุทธ์การนำเสนอข้อมูลทางสุขภาพผ่านสื่อสังคมออนไลน์ในพื้นที่จังหวัดภูเก็ต โดยงานวิจัยนี้เป็นการศึกษาเชิงปริมาณใช้เครื่องมือในการวิจัยเป็นแบบสอบถามออนไลน์ โดยกลุ่มตัวอย่างที่ใช้ในการศึกษาเป็นบุคคลอายุ 18 ปี ขึ้นไป ในจังหวัดภูเก็ตที่มีการใช้สื่อสังคมออนไลน์ จำนวน 411 คน ผลการศึกษาพฤติกรรมการแสวงหาข้อมูลทางสุขภาพทางสื่อสังคมออนไลน์ในพื้นที่จังหวัดภูเก็ต พบว่า พฤติกรรมการแสวงหาข้อมูลทางสุขภาพผ่านสื่อสังคมออนไลน์ในด้านการรับรู้ความมีประโยชน์ การรับรู้ว่าใช้งานง่าย ทัศนคติที่เกี่ยวข้องกับการใช้งาน และพฤติกรรมความตั้งใจนำไปใช้ มีผลต่อการเลือกแสวงหาข้อมูลทางสุขภาพผ่านสื่อสังคมออนไลน์ของประชาชนในจังหวัดภูเก็ต และผลการศึกษาอิทธิพลจากการสื่อสารการตลาดผ่านสื่อสังคมออนไลน์ในการเผยแพร่ข้อมูลทางสุขภาพที่มีผลต่อการเลือกแสวงหาข้อมูลทางสุขภาพของกลุ่มตัวอย่าง พบว่า อิทธิพลจากการสื่อสารการตลาดผ่านสื่อสังคมออนไลน์ในการเผยแพร่ข้อมูลทางสุขภาพมีผลต่อการเลือกแสวงหาข้อมูลทางสุขภาพ กล่าวคือ อิทธิพลในด้านความบันเทิง ด้านกระแสนิยม มีระดับความเห็นด้วยของกลุ่มตัวอย่างในระดับคะแนนที่สูงกว่าอิทธิพลด้านการมีปฏิสัมพันธ์ ด้านการตอบสนองความต้องการเฉพาะ และด้านการบอกต่อทางอิเล็กทรอนิกส์ โดยพบว่า ค่าคะแนนที่อยู่ในระดับเห็นด้วยอย่างยิ่งมากที่สุด 3 ลำดับแรก ได้แก่ ข้อมูลทางสุขภาพทางสื่อสังคมออนไลน์ควรเป็นข้อมูลที่ทันสมัย สื่อสังคมออนไลน์ช่วยให้ค้นหาข้อมูลทางสุขภาพที่เกี่ยวข้องได้อย่างรวดเร็วตามต้องการ และการนำเสนอข้อมูลทางสุขภาพผ่านคลิปวิดีโอสั้นๆ 1-2 นาที ตามลำดับ ส่วนค่าระดับความคิดเห็นที่มีคะแนนรองลงมา ได้แก่ ความชื่นชอบการนำเสนอข้อมูลทางสุขภาพแบบบทความ การแชร์ประสบการณ์ทางสุขภาพของตนเองให้ผู้อื่นรับทราบผ่านการโพสต์หรือแชร์ลงกลุ่ม การใช้ภาษาท้องถิ่นในการสื่อสารข้อมูลทางสุขภาพผ่านสื่อสังคมออนไลน์ และ ความต้องการให้ส่งข้อความเรื่องสุขภาพทางกล่องข้อความส่วนตัว ตามลำดับ จากผลการวิเคราะห์แบบสอบถาม ร่วมกับการทบทวนวรรณกรรม ผู้วิจัยสรุปแนวทางกลยุทธ์ การสื่อสารข้อมูลทางสุขภาพผ่านสื่อสังคมออนไลน์ในจังหวัดภูเก็ต จากการวิเคราะห์เชิงบูรณาการ เป็นกลยุทธ์ “SOCIAL MEDIA” เพื่อนำไปเป็นแนวทางการประยุกต์ใช้ต่อไป
DOI: 10.14457/tu.the.2023.245
title: การทบทวนวรรณกรรมอย่างเป็นระบบเกี่ยวกับภาพรวมของ algorithmic trading ในตลาดหลักทรัพย์

description: ปัจจุบันเทคโนโลยี AI ได้รับความนิยมในหลายอุตสาหกรรมรวมถึงการลงทุนในตลาดหลักทรัพย์ ซึ่งมีอิทธิพลต่อการสร้างกลยุทธ์การซื้อขายด้วย Algorithmic Trading ในตลาดหลักทรัพย์และพฤติกรรมการซื้อขายหลักทรัพย์ของนักลงทุนด้วยเช่นกัน การศึกษาวิจัยครั้งนี้จึงมีวัตถุประสงค์ 1) เพื่อศึกษาประเด็นที่ค้นพบจากการศึกษางานวิจัยเกี่ยวกับภาพรวมของ Algorithmic Trading ในตลาดหลักทรัพย์ 2) เสนอข้อเสนอแนะเชิงนโยบายสำหรับผู้ที่มีส่วนเกี่ยวข้องกับการใช้งาน Algorithmic Trading ในตลาดหลักทรัพย์ และ 3) เพื่อใช้เป็นแนวทางการศึกษาต่อในอนาคต โดยใช้วิธีการทบทวนวรรณกรรมอย่างเป็นระบบ (Systematic Literature Review) งานวิจัยชิ้นนี้เป็นการศึกษางานวิจัยที่ตีพิมพ์ตั้งแต่ปี พ.ศ. 2563 ถึง ปี พ.ศ. 2567 โดยใช้ฐานข้อมูลอิเล็กทรอนิกส์ออนไลน์ต่างประเทศ ได้แก่ Google Scholar พบงานวิจัยจำนวน 40 ฉบับ จากนั้นนำมาวิเคราะห์ข้อมูลทั่วไปของงานวิจัยพร้อมทั้งจำแนกหมวดหมู่ตามวัตถุประสงค์งานวิจัย รวมถึงสังเคราะห์การศึกษาในแต่ละหมวดหมู่และสรุปเป็นข้อเสนอแนะจากงานวิจัย จากการวิเคราะห์ผลวิจัยพบว่า ประเด็นที่ค้นพบจากการศึกษางานวิจัยสามารถแบ่งได้เป็น 4 กลุ่ม ได้แก่ 1) การศึกษาคุณลักษณะของเทคโนโลยี 2) การทดสอบประสิทธิภาพของเทคโนโลยี 3) ผลกระทบจากการใช้งาน Algorithmic Trading 4) ความท้าทายจากการใช้งาน Algorithmic Trading โดยพบว่าการทดสอบประสิทธิภาพของเทคโนโลยี Machine Learning และ Deep Learning ได้รับความนิยมในการศึกษามากที่สุดโดย 60% ของงานวิจัยทั้งหมดเป็นงานวิจัยเชิงทดลอง และ การศึกษาผลกระทบและความท้าทายที่เกิดขึ้นจากการใช้งาน Algorithmic Trading พบการศึกษาจำนวนน้อยที่สุด ผลการวิจัยนี้สามารถระบุข้อเสนอแนะแก่ผู้ที่มีส่วนเกี่ยวข้องกับการใช้งาน Algorithmic Trading และสำหรับงานวิจัยต่อไปได้ในอนาคต
DOI: 10.5281/zenodo.12731324
title: Dataset - Estimation of alginate purity and M/G ratio by methanolysis coupled with anion exchange chromatography
DOI: 10.5281/zenodo.12731325
title: Dataset - Estimation of alginate purity and M/G ratio by methanolysis coupled with anion exchange chromatography
DOI: 10.14457/tu.the.2023.246
title: ภาวะผู้นำการเปลี่ยนแปลงและความเป็นผู้ประกอบการในองค์กรอุตสาหกรรมค้าปลีกของพนักงานที่มีความสามารถสูงในกลุ่มคนเจเนอเรชันซี

description: การค้นคว้าอิสระนี้ เป็นการวิจัยเชิงคุณภาพ ผู้วิจัยทำการศึกษาทัศนคติ และรูปแบบการนำของพนักงานที่มีความสามารถสูงในกลุ่มคนเจเนอเรชันซีขององค์กรอุตสาหกรรมค้าปลีกภายใต้แนวคิดภาวะผู้นำการเปลี่ยนแปลง และศึกษาความเป็นผู้ประกอบการในองค์กรของพนักงานที่มีความสามารถสูงในกลุ่มคนเจเนอเรชันซีขององค์กรอุตสาหกรรมค้าปลีก เก็บข้อมูลผ่านการสัมภาษณ์เชิงลึก จากกลุ่มผู้ให้ข้อมูลจำนวน 12 คน ที่ผ่านโปรแกรมผู้จัดการฝึกหัดขององค์กร และมีประสบการณ์การทำงาน 1 ปีขึ้นไป ผู้วิจัยใช้แบบสัมภาษณ์แบบกึ่งโครงสร้าง โดยใช้แนวคิดที่เกี่ยวข้องกับภาวะผู้นำการเปลี่ยนแปลง และความเป็นผู้ประกอบการในองค์กรเป็นแกนในการสัมภาษณ์ ผลการวิจัยพบว่า ภาวะผู้นำการเปลี่ยนแปลง ผู้ให้ข้อมูลทำให้พนักงานของตนรู้สึกไว้วางใจ และให้ความเคารพในตน กระตุ้นให้พนักงานของตนมีความกล้าแสดงออก มีความกระตือรือร้น และกระตุ้นจิตสำนึกให้มีเจตคติที่ดีในการทำงาน ทำให้พนักงานของตนตระหนักถึงปัญหา และหาแนวทางแก้ไขปัญหา และดูแลเอาใจใส่พนักงานของตนเป็นรายบุคคล และความเป็นผู้ประกอบการในองค์กร ผู้ให้ข้อมูลมีความเป็นอิสระในการทำงาน เพื่อมุ่งหวังให้บรรลุผลสำเร็จในเป้าหมาย และวิสัยทัศน์ขององค์กร พยายามที่จะนำเสนอสิ่งใหม่ เพื่อการพัฒนาสินค้า และบริการใหม่ให้ดีขึ้น มองการณ์ไกล เพื่อแสวงหาโอกาส และความต้องการในอนาคต ใช้ความพยายามในการพัฒนาธุรกิจ เพื่อสามารถแข่งขันได้ในอุตสาหกรรมเดียวกัน และสามารถปฏิบัติงานภายใต้สถานการณ์ที่มีความไม่แน่นอน และต้องตัดสินใจ อาจต้องเผชิญกับความเสี่ยงที่อาจเกิดขึ้น
DOI: 10.14457/tu.the.2023.247
title: พฤติกรรมการตัดสินใจเลือกซื้อสินค้าเครื่องดื่มฟังก์ชันนัลเพื่อสุขภาพสมองของผู้บริโภคในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาพฤติกรรมการตัดสินใจเลือกซื้อสินค้าเครื่องดื่มฟังก์ชันนัลเพื่อสุขภาพสมองของผู้บริโภคในเขตกรุงเทพมหานครและปริมณฑล ที่มีอายุตั้งแต่ 21 ปีขึ้นไป โดยมีการศึกษาแบบงานวิจัยเชิงคุณภาพร่วมกับงานวิจัยเชิงปริมาณ โดยเริ่มจากการศึกษางานวิจัยเชิงคุณภาพด้วยวิธีการสัมภาษณ์เชิงลึกทางโทรศัพท์ จำนวน 10 คน เพื่อเป็นการศึกษาคัดกรองประเด็นคำถามที่สำคัญและแนวความคิดที่ทำให้เข้าใจพฤติกรรมผู้บริโภค ที่นำไปใช้ในการศึกษางานวิจัยเชิงปริมาณด้วยวิธีการตอบแบบสอบถามผ่านช่องทางออนไลน์ จำนวน 443 ชุด วิเคราะห์ข้อมูลด้วยวิธีการวิเคราะห์สถิติเชิงพรรณนาและสถิติเชิงอนุมาน จากการวิเคราะห์ข้อมูลด้านประชากรศาสตร์ด้วยวิธีการวิเคราะห์ความแปรปรวนแบบทางเดียว (one-way ANOVA) ที่ระดับนัยสำคัญ 0.05 พบว่า อาชีพและความกังวลต่อสุขภาพสมองที่ต่างกันมีผลต่อการตัดสินใจเลือกซื้อสินค้าเครื่องดื่มฟังก์ชันนัลเพื่อสุขภาพสมอง จากการวิเคราะห์ข้อมูลด้านส่วนประสมทางการตลาดพบว่า ผู้บริโภคในเขตกรุงเทพมหานครและปริมณฑลให้ความสำคัญปัจจัยที่ส่งผลต่อการตัดสินใจเลือกซื้อสินค้าเครื่องดื่มฟังก์ชันนัลเพื่อสุขภาพสมองอันดับแรกคือ ด้านผลิตภัณฑ์ที่ต้องมีเครื่องหมายรับรองคุณภาพและมาตรฐาน อันดับรองมา คือ ด้านราคาเหมาะสมกับปริมาณสารสำคัญหรือประโยชน์ที่ได้รับและด้านช่องทางการจัดจำหน่ายที่ร้านค้าสะดวกซื้อใกล้บ้าน เช่น 7-11 Family mart และอื่น ๆ และอันดับที่สามคือ ด้านผลิตภัณฑ์ที่ต้องมีการระบุชนิดและปริมาณสารสำคัญที่ชัดเจน จากผลการวิเคราะห์องค์ประกอบ (Factor analysis) ด้านส่วนประสมทางการตลาดและด้านพฤติกรรมการตัดสินใจเลือกซื้อสามารถจัดกลุ่มปัจจัยได้เป็น 7 กลุ่ม และนำมาวิเคราะห์สมการถดถอยเชิงเส้น (Multiple linear regression) โดยมีปัจจัย 3 กลุ่มที่มีผลต่อการตัดสินใจซื้อเครื่องดื่มฟังก์ชันนัลเพื่อสุขภาพสมองที่ระดับนัยสำคัญ 0.05 ได้แก่ ปัจจัยด้านการรับรู้และภาพรวมสินค้า ปัจจัยด้านการค้นหาข้อมูล และปัจจัยด้านการคุณประโยชน์สูงสุด ในส่วนของผลการวิเคราะห์ตัวแปรกำกับ พบว่ามี 4 ปัจจัยร่วมกับตัวแปรต้นที่มีผลต่อการตัดสินใจเลือกซื้อสินค้า ที่ระดับนัยสำคัญ 0.05 ได้แก่ ตัวแปรควบคุมด้านความกังวลต่อสุขสภาพสมองร่วมกับปัจจัยกลุ่มด้านการค้นหาข้อมูลและปัจจัยกลุ่มด้านช่องทางการขาย ตัวแปรควบคุมด้านรายได้ร่วมกับปัจจัยด้านการคุณประโยชน์สูงสุด และตัวแปรควบคุมสุดท้ายด้านอาชีพร่วมกับปัจจัยกลุ่มด้านการส่งเสริมการขาย
DOI: 10.14457/tu.the.2023.248
title: คุณลักษณะของผู้นำผู้ประกอบการ: การทบทวนวรรณกรรมแบบกำหนดขอบเขต

description: การศึกษานี้เป็นการทบทวนวรรณกรรมแบบกำหนดขอบเขตด้านคุณลักษณะของผู้นำผู้ประกอบการ เพื่อวิเคราะห์คุณลักษณะของผู้นำผู้ประกอบการที่มีอิทธิพลต่อความสำเร็จของผู้ประกอบการ การศึกษาครอบคลุมงานวิจัยที่เกี่ยวข้องจากทั้งในและต่างประเทศ ภาษาอังกฤษและภาษาไทย ตั้งแต่ปี พ.ศ. 2557 ถึง พ.ศ. 2567 เพื่อวิเคราะห์และระบุคุณลักษณะสำคัญ ที่ส่งเสริมให้ผู้ประกอบการมีประสิทธิภาพในการดำเนินงาน สามารถรับมือกับความท้าทายจากปัจจัยต่างๆ ที่ส่งผลต่อธุรกิจและนำไปสู่การประสบความสำเร็จ จากผลการศึกษาค้นพบว่าคุณลักษณะสำคัญของผู้นำผู้ประกอบการที่มีอิทธิพลต่อการประสบความสำเร็จ ประกอบไปด้วย 15 คุณลักษณะ ดังนี้ กล้าตัดสินใจ กล้ารับความเสี่ยง ความคิดสร้างสรรค์ ความมุ่งมั่น ทำงานเชิงรุก สร้างนวัตกรรม เน้นการทำงานให้บรรลุเป้าหมาย ผู้สร้างทีม มั่นใจโดยไม่ประมาท มีความคิดเชิงกลยุทธ์ มีความสามารถทางการสื่อสาร มีวิสัยทัศน์ ยืดหยุ่น สร้างแรงจูงใจและหลงใหลในการทำงาน จัดออกเป็น 3 กลุ่ม ได้แก่ คุณลักษณะด้านงาน คุณลักษณะด้านความสัมพันธ์และคุณลักษณะด้านการเปลี่ยนแปลงที่สามารถทำงานสอดประสานร่วมกันเพื่อจัดการกับความท้าทายและการเปลี่ยนแปลงที่อาจขัดขวางการเจริญเติบโตทางธุรกิจ การพัฒนาคุณลักษณะดังกล่าวในผู้ประกอบการมีส่วนช่วยในการสร้างความมั่นคงต่อองค์กรให้สามารถดำเนินกิจการได้แม้จะพบกับความผันผวนจากปัจจัยต่างๆ นอกจากนี้การศึกษาเผยถึงแนวทางในการใช้งานคุณลักษณะที่ค้นพบพร้อมทั้งแนวทาง การพัฒนาเพื่อเปลี่ยนจากผู้ประกอบการแบบดั้งเดิมไปสู่การมีคุณลักษณะแบบผู้นำผู้ประกอบการดังที่ปรากฎในงานวิจัย สิ่งที่ค้นพบดังที่กล่าวมาจะช่วยให้ผู้ประกอบการสามารถพัฒนาตนเอง เป็นข้อเสนอแนะในการสร้างโครงการหรือหลักสูตรด้านการพัฒนาคุณลักษณะในผู้ประกอบการและยังเป็นอีกหนึ่งงานวิจัยด้านคุณลักษณะของผู้นำผู้ประกอบการที่สามารถนำไปขยายผลและศึกษาต่อยอดได้
DOI: 10.14457/tu.the.2023.249
title: การพัฒนาระบบธุรกิจอัจฉริยะจากข้อมูลระบบการวางแผนทรัพยากรองค์กรเพื่อสนับสนุนการตัดสินใจของผู้บริหาร: กรณีศึกษาบริษัทผลิตและจัดจำหน่ายสีพ่นซ่อมรถยนต์แห่งหนึ่ง

description: ระบบธุรกิจอัจฉริยะนับว่าเป็นสิ่งที่จำเป็นอย่างยิ่งในการดำเนินธุรกิจในปัจจุบัน ขณะที่การแข่งขันทางธุรกิจทุกอุตสาหกรรมรวมถึงธุรกิจประเภทสีพ่นซ่อมรถยนต์ก็เป็นไปอย่างเข้มข้นอย่างมากแต่การนำข้อมูลจากรายงานแบบคงที่ ที่ได้จากระบบบริหารทรัพยากรองค์กรมาใช้ในการตัดสินใจนั้น ยังทำได้ไม่รวดเร็วมีข้อจำกัดในเรื่องรูปแบบการแสดงผล มุมมองของข้อมูลการปรับเปลี่ยนและข้อมูลที่ไม่เป็นปัจจุบัน งานวิจัยนี้จึงมีเป้าหมายเพื่อพัฒนาระบบธุรกิจอัจฉริยะจากระบบวางแผนทรัพยากรเพื่อช่วยในการตัดสินใจของผู้บริหาร เกี่ยวกับข้อมูลการขายสินค้าสีพ่นซ่อมรถยนต์ หลังจากนั้นจึงทำการทดสอบและประเมินประสิทธิภาพของระบบโดยวิธีการสัมภาษณ์เชิงลึกและนำผลที่ได้มาทำการวิเคราะห์แก่นสาระเพื่อสรุปผลการวิจัย พร้อมทั้งนำเสนอแนวทางในการกำหนดกลยุทธ์ขององค์กรเพื่อที่จะสนับสนุนการตัดสินใจของผู้บริหาร โดยผลการศึกษาพบว่าการแสดงผลข้อมูลผ่านแดชบอร์ด และ รายงานแบบไดนามิกช่วยเพิ่มประสิทธิภาพในการตัดสินใจของผู้บริหารและได้รับการยอมรับจากผู้บริหารที่ใช้งานระบบโดยครอบคลุมปัจจัยทั้ง 5 ด้าน คือด้านการรับรู้ความง่ายในการใช้ ด้านการรับรู้ความสอดคล้อง ด้านการรับรู้ประโยชน์ ด้านการรับรู้ความน่าสนใจ และ ด้านความตั้งใจในการใช้งาน
DOI: 10.14457/tu.the.2023.250
title: ปัจจัยที่ส่งผลต่อการเลือกใช้สถานีชาร์จรถยนต์ไฟฟ้าที่อยู่ในสถานีบริการน้ำมัน

description: การค้นคว้าอิสระนี้มีจุดประสงค์เพื่อศึกษาปัจจัยที่ส่งผลต่อการเลือกใช้สถานีชาร์จรถยนต์ไฟฟ้าที่อยู่ในสถานีบริการน้ำมัน และนำเสนอข้อมูลที่ได้จากการศึกษาให้กับผู้ประกอบการสถานีบริการน้ำมัน เพื่อวางแผนกลยุทธ์และพัฒนาปรับปรุงด้านต่าง ๆ ให้สอดคล้องกับความต้องการของผู้ใช้บริการชาร์จรถยนต์ไฟฟ้า การศึกษานี้เป็นงานวิจัยเชิงปริมาณ โดยทำการรวบรวมปัจจัยจากการทบทวนวรรณกรรมและทฤษฎีที่เกี่ยวข้อง โดยนำไปพัฒนาเป็นแบบสอบถามและจัดเก็บข้อมูลจากกลุ่มตัวอย่างนำร่อง (Pilot Study) จากนั้นทำการเก็บข้อมูลผ่านแบบสอบถามจากกลุ่มตัวอย่าง โดยนำข้อมูลที่มีค่าผิดปกติในข้อมูลชุดเดียวกันออก ได้ชุดข้อมูลจำนวน 362 คน โดยนำชุดข้อมูลที่เป็นผู้มีประสบการณ์ใช้บริการชาร์จรถยนต์ไฟฟ้าที่สถานีบริการน้ำมันจำนวน 275 คน มาวิเคราะห์ผลทางสถิติด้วยโปรแกรมสําเร็จรูปทางสถิติ โดยทำการวิเคราะห์สถิติเชิงพรรณนา (Descriptive Statistics) และวิเคราะห์ข้อมูลองค์ประกอบเชิงสำรวจ (Exploratory Factor Analysis: EFA) ผลการวิจัยพบว่า ปัจจัยที่ส่งผลต่อการเลือกใช้สถานีชาร์จรถยนต์ไฟฟ้าที่อยู่ในสถานีบริการน้ำมัน สามารถจัดกลุ่มได้ 5 ปัจจัย ประกอบไปด้วย ปัจจัยด้านลักษณะทางกายภาพของสถานีบริการน้ำมัน ปัจจัยด้านการจัดการความปลอดภัย ปัจจัยด้านกระบวนการให้บริการ ปัจจัยด้านราคา และปัจจัยด้านช่องทางการจัดจำหน่าย
DOI: 10.14457/tu.the.2023.251
title: ปัจจัยที่มีอิทธิพลต่อการตัดสินใจเลือกซื้อสินค้ากลุ่มอิเล็กทรอนิกส์ในช่องทางออนไลน์

description: การศึกษาครั้งนี้มีวัตถุประสงค์เพื่อ (1) ศึกษาพฤติกรรมในการตัดสินใจเลือกซื้อสินค้า อิเล็กทรอนิกส์กลุ่มอุปกรณ์เสริมผ่านช่องทางออนไลน์ของผู้บริโภคในเขตกรุงเทพมหานครและปริมณฑล และ (2) เพื่อศึกษาปัจจัยที่ส่งผลต่อการตัดสินใจเลือกซื้อสินค้าอิเล็กทรอนิกส์กลุ่มอุปกรณ์เสริม ผ่านช่องทางออนไลน์ของผู้บริโภคในเขตกรุงเทพมหานครและปริมณฑล กลุ่มตัวอย่างคือ ผู้ที่เคยซื้อสินค้า อิเล็กทรอนิกส์กลุ่มอุปกรณ์เสริมผ่านช่องทางออนไลน์ จานวน 400 คน รวบรวมข้อมูลโดยใช้แบบสอบถามออนไลน์ ผลการวิเคราะห์ปัจจัยที่มีอิทธิพลต่อการตัดสินใจซื้อสินค้ากลุ่มอิเล็กทรอนิกส์ผ่านช่องทาง ออนไลน์ของผู้บริโภค พบว่า มี 10 ปัจจัย ได้แก่ (1) การสร้างการรับรู้ของตลาดออนไลน์ (2) ผู้มีอิทธิพลต่อการซื้อสินค้าออนไลน์ (3) คุณสมบัติของผลิตภัณฑ์ออนไลน์ (4) สินค้าและบริการออนไลน์ (5) โปรแกรมสะสมคะแนน (6) เวปบอร์ด (7) การส่งเสริมการตลาดออนไลน์ (8) แพลตฟอร์ม E-commerce (9) Google Search Ads (10) การบอกต่อจากแหล่งบุคคลที่ไว้ใจ มีอิทธิพลต่อการตัดสินใจซื้อสินค้ากลุ่มอิเล็กทรอนิกส์ผ่านช่องทางออนไลน์ของผู้บริโภค อย่างมีนัยสำคัญ
DOI: 10.15468/dl.gs9upj
title: Occurrence Download

description: A dataset containing 1297 species occurrences available in GBIF matching the query:
{
 "and" : [
 "TaxonKey is Engraulis japonicus Temminck & Schlegel, 1846",
 "Geometry POLYGON((170 20, 170 50, 120 50, 120 20, 170 20))",
 "HasCoordinate is true"
 ]
}

 The dataset includes 1297 records from 37 constituent datasets; see https://api.gbif.org/v1/occurrence/download/0021695-240626123714530/datasets/export for details.
 
Data from some individual datasets included in this download may be licensed under less restrictive terms.